በመሠረቱ የኢፌዴሪ ሕገ መንግሥት አንቀጽ 29 (ከተባበሩት መንግሥታት የሰብአዊና ዴሞክራሲያዊ መብቶች ስምምነት አንቀጽ 19 ልክ) የሐሳብ ነፃነትን በተሟላ መንገድ ዋስትና ሰጥቷል ሊባል ይችላል፡፡ እዚያው ላይ ቅድመ ምርመራና ክልከላም አክትመዋል፡፡ ስለሆነም በሕግ ከተከለከሉት በስተቀር ማንኛውም የሕዝብና የመንግሥት መረጃ በጋዜጠኞች በተጠየቀበት ጊዜ ሁሉ ለሕዝብ ጥቅም ሲባል መሰጠት እንዳለበት ይታወቃል፡፡ ይህም በተለይ በመገናኛ ብዙኃንና የመረጃ ነፃነት አዋጅ 590/2000 ክፍል ሦስት ላይ አስፈጻሚውና ሁሉም የመንግሥት አካል የተጣለበት ግዴታ አለ፡፡ ይሁንና ዕንባ ጠባቂ ተቋምም ተቋቋመ፣ በኮሙዩኒኬሽን መሥሪያ ቤት ደረጃ መረጃ የመስጠት ግዴታ አለብን የሚል ብዙኃኑ አመራር ገና አልተፈጠረም፡፡ ከመረጃ ክልከላ፣ ቅሸባና መጎተት ምክንያት የተቀመጠው ገንዘብና የእስር ቅጣትም እስካሁን በአንድም መረጃ ሰጪ ላይ ስለመተግበሩ አልተሰማም፡፡ ታዲያ ሕጉ ለምን ወጣ?
